‘વાત શું હોય ? ગયા અઠવાડિયાની સાસુવહુની કિટ્ટીમાં આપણી નમ્રતા પેલા ગાર્ગીબેનની વહુ જીગીષાની સામે ગેમ જીતી ગઈ તેનો ખટકો હજુ આજેય ગાર્ગીબેનને હતો. વાતવાતમાં જીગીષા પ્રેગ્નન્ટ છે એ જણાવીને પછી નમ્રતાને ક્યારે ગુડન્યુઝ આવવાના છે એવો પ્રશ્ન પૂછી જ લીધો. પ્રશ્ન શું… એમ કહોને કે મને ટોણો મારી દીધો. એમ તો એય જાણે જ છે ને કે આપણા પ્રયાગના લગ્નને છ વર્ષ થઈ ગયા છે. આ મહિલામંડળવાળા મોટાભાગના બૈરાંઓને એકબીજાની કુથલી કરવાની આદત થઈ ગઈ છે જાણે.’